钦定古今图书集成/历象汇编/乾象典/第024卷 > 《尔雅》 > 《释天》
## 钦定古今图书集成/历象汇编/乾象典/第024卷 > 《尔雅》 > 《释天》

明星谓之《启明

〈注〉太白，星也。晨见东方为启明，昏见西方为太白。〈疏〉孙炎曰：“明星，太白也。出东方，高三舍，今曰明星。昏出西方，高三舍，今曰太白。”郭云：“太白星也。晨见东方为启明，昏见西方为太白。”然则启明是太白矣。《诗·小雅》云：“‘东有启明，西有长庚’。不知是何星也？或以在东西而异名，或二者别星，未能审也。”